تورکیه ائرمنیستان سلاحلی قوه‌لری‌نین آذربایجانین سیویل یاشاییش منطقه لرینه قارشی داوام ائدن هوجوم‌لارینی سرت شکیلده قینادیغینی بیلدیریب.
خاریجی ایشلر ناظیرلیگی‌نین آچیقلاماسیندا بیلدیریلیب کی،ائرمنیستان اوردوسو سون اولا‌راق بو گون ترتر-ده دفن زامانی قبیریستان‌لیغی آتشه توتماسی نتیجه‌سینده 3 نفر حیاتینی ایتیریب، بئش نفر یارالانیب. ائرمنیستان حربی اسیرلرین و جسدلرین دییشدیریلمه‌سی اوچون 10 اوکتبردا اعلان ائدیلن اینسانی آتشکسه محل قویماماقدا داوام ائدیر. اینسان‌لیق‌دان نسیبینی آلمایان‌لار آذربایجان‌لی قارداش‌لاریمیزین جنازه‌لرینی بئله دفن ائتمه‌لرینه ایجازه وئرمیرلر. بو سون هوجوملا ائرمنیستان هومانیزم و حقوق تانیمایان اوزونو بوتون دونیایا بیر داها نوماییش ائتدیردی. تورکیه-‌نین قهرمان آذربایجان خالقی ایله هم رای‌لیگی دایمی و تام‌دیر.
